Austen Ivereigh

Austen Ivereigh (født 25. mars 1966 i Guildford i Storbritannia) er en britisk katolsk journalist, forfatter og kommentator, særlig kjent for å ha skrevet en biografi om pave Frans. Han har vært assisterende redaktør for The Tablet og ble deretter direktør for public affairs under erkebiskopen av Westminster, kardinal Cormac Murphy-O'Connor. Han opptrer ofte i radio og på fjernsyn for å kommentere hendelser knyttet til kirken. Han er fellow i Contemporary Church History ved Campion Hall i Oxford.

Ivereigh er grunnlegger og koordinator av Catholic Voices, som hjelper folk til å presentere katolske standpunkter i mediene. Han skriver for en rekke tidsskrifter og aviser, deriblant America, Our Sunday Visitor og The Guardian. Han har forfattet Faithful Citizens: a practical guide to community organising and Catholic social teaching, Catholic Voices: putting the Church's case in an era of 24-hour news og How to Defend the Faith Without Raising Your Voice (2012).

Liv og virke

Utdannelse
Ivereigh ble utdannet ved en skole drevet av benediktinerordenen, Worth, og var en kort tid novise i jesuittordenen. I 1989 ble han postgraduate student ved St Antony's College i Oxford. I 1993 tok han doktorgraden ved universitetet i Oxford med avhandlingen Catholicism and Politics in Argentina: An Interpretation, with Special Reference to the Period 1930-1960. Avhandlingen ble senere publisert i bokform under tittelen Catholicism and Politics in Argentina, 1810-1960.

Journalist og forfatter
Ivereigh har vært Deputy Editor av The Tablet, redaksjonell rådgiver for The Way og assisterende redaktør for Godspy. Han bidrar til tidsskriftet Americas blogg «In All Things» og til selve tidsskriftet America, til Our Sunday Visitor, The Tablet, The Spectator og andre.

I 2014 utgav Ivereigh The Great Reformer: Francis and the Making of a Radical Pope, en  biografi om pave Frans. Hugh O'Shaughnessy skrev i The Observer: «Dr Iverleighs grundige bok om den første pave fra Den Nye Verden følger opp Paul Vallelys utmerkede 'Pope Francis: Untying the Knots', ved å gjøre bedre kjent denne sønn av italienske innvandrere til Buenos Aires og hans liv og tanker og tanker».<ref>Dr Ivereigh’s exhaustive book on the first pope from the New World follows Paul Vallely’s excellent Pope Francis: Untying the Knots, in making better known the life and thoughts of this son of Italian immigrants to Buenos Aires."</ref> Boken fikk også ros av Elizabeth Tenety i The Washington Post.

I 2019 ga Ivereigh ut en ny biografi om paven. Den nye boken fikk tittelen Wounded Shepherd: Pope Francis and His Struggle to Convert the Catholic Church.PR-rådgiver for erkebiskopen av Westminster
I oktober 2004 ble Ivereigh utnevnt til pressesekretær for kardinal Cormac Murphy-O'Connor, erkebiskopen av Westminster, som fra før hadde PR-rådgiveren Stephen Wall. Wall sluttet i denne stillingen i mai 2005, og da overtok Ivereigh også hans oppgaver.

Ivereigh fulgte med erkebiskopen til Roma i forbindelse med pavevalget. I ettertid sammenfattet han prosessen frem mot valget slik: «Først spurte man: hvis man ikke velger Ratzinger, hvem skal man da velge? Og etter hvert som de ble kjent med ham endret spørsmålet seg til: Hvorfor skulle man ikke velge Ratzinger?» (It was, if not Ratzinger, who?  And as they came to know him, the question became, why not Ratzinger?)

Den 18. juli 2006 fratrådte Ivereigh som kardinalens PR-ådgiver. Bakgrunnen var at avisen Daily Mail hadde beskyldt ham for å ha presset to kvinner til å ta abort etter at de hadde fortalt ham at de ventet hans barn. Ivereigh anla injuriesøksmål mot Associated Newspapers Ltd. (ANL), som er Daily Mails utgiver. I februar 2008 ble saken tatt opp til doms i High Court of Justice, men juryen klarte ikke å bli enige om en kjennelse. I en ny rettssak i januar 2009 kom en enstemmig jury til at Ivereigh var blitt ærekrenket. Han ble tilkjent 30.000 pund i skadeserstatning og fikk tilkjent sakskostnadene, totalt 3 millioner pund.

Catholic Voices
I august 2010 ble det kunngjort at Jack Valero og Austen Ivereigh skulle lede en ny mediagruppe kalt Catholic Voices. Gruppen ble etablert for håndtere og besvare kritikken som oppstod i forkant av pavens besøk i Storbritannia i september 2010. Gruppen har senere arbeidet for å hjelpe katolske legfolk med å forklare katolske standpunkter og arrangere opplæring og workshops. Senere ble det opprettet lignende grupper andre steder i verden, blant annet i Spania og i Mexico, og disse gruppene har fått besøk av Ivereigh og Valero som har gitt råd og veiledning om strategi og mediehåndtering.

Bibliografi
 Egne verker 
 Catholicism and Politics in Argentina, 1810-1960 (New York: St Martin's Press; Basingstoke: Macmillan i samarbeide med St Antony's College, Oxford, 1995)
 Faithful Citizens: A Practical Guide to Catholic Social Teaching and Community Organising (Wandsworth: Darton Longman & Todd, 2010)
 How to Defend the Faith Without Raising Your Voice: Civil Responses to Catholic Hot-Button Issues (Huntington: Our Sunday Voice, 2012)
 The Great Reformer: Francis and the Making of a Radical Pope (New York: Henry Holt, 2014) 
 Wounded Shepherd: Pope Francis and His Struggle to Convert the Catholic Church (New York: Henry Holt, 2019)

 Redigerte bøker 
 The Politics of Religion in an Age of Revival: Studies in Nineteenth-Century Europe and Latin America (London: Institute of Latin American Studies, 2000)
 Unfinished Journey: the Church 40 Years after Vatican II: Essays for John Wilkins'' (New York; London: Continuum, 2003)

Referanser 

Britiske journalister
Engelske forfattere
Personer fra Guildford
Personer fra distriktet Mid Sussex